  Туспуктэм: Руслан Нуриахметов Наталия Сильвестрова 17-тӥ толсуре Шаркан черкогуртын «Выжыкылысь геройёс Тол Бабайлэн вордскем шаераз» XI улосвылкуспо фестиваль ортчоз. Со сярысь Удмуртиысь тӧролэн но кивалтэтлэн пресс-службазы ивортӥз. Песятайлэн юртъераз Тол Бабайлэн вань эшъёсыз, выжыкыл геройёс люкаськозы. Озьы ик Великий Устюгысь Дед Мороз куное вуоз. Фестиваль улсын Удмуртиысь валтӥсь Выль ар кызлэсь тылъёссэ ӝуатозы. « "Выжыкылысь геройёс Тол Бабайлэн вордскем шаераз" фестиваль Удмуртиысь валтӥсь событийной ужрадъёс пӧлы пыре. Котькуд ар фествиале сюрслэсь ятыр адями люкаське. Быдэс Россиысь выжыкылъёсысь пӧртэм геройёс вуо, соос пӧлын Дед Мороз но. Туж тунсыко татчы семьяен шутэтскыны ветлыны » Юлия Бадаш, Удмуртиысь туризмъя агентствоен кивалтӥсь Фестивальлэн программаез: 10:00, 12:00, 14:00 – Выль арлы сизем Выжыкыл возьматон Шарканысь лулчеберетъя но шутэтсконъя центрын; 14:00 - 20:00 – «Выжыкыл сюрес», Нюлэсмурт, Обыда, Коньы но Визьмо Кучыран шумпотыса куноосын ӵош шудозы; 14:00 - 18:00 – Выль ар ярмарка; 15:00 - 16:30 – Тол Бабайлэн юртазз Удмуртилэн Выжыкыл мутусэзлэн геройёсыныз шудон программа ; 15:00 - 16:30 – «Пичи Лымыпог» лымымунё фестиваль; 16:30 – «Тол Берга» флешмоб, валтӥсь сцена вылын; 16:00 - 16:30 – «Выжыкыл аллея», куноос выжыкылъёсысь геройёсын тодматскыны, соосын ӵош шудыны но туспуктэм лэсьтыны быгатозы; 17:00 – Выль арлы сӥзем шоу-программа, Тол Бабай, Дед Мороз но выжыкыл геройёс пыриськозы. Возьматон бӧрсьы фейерверк пуштытъялозы. 12 часысен 20 часозь аттракционъёс ужалозы. 22-тӥ толсурысен 8-тӥ толшорозь Тол Бабайлэн резиденцияз Выль ар но Ымусьтон шулдыръяськонъёс ортчозы. Тегъёс: Мерлык Лулчеберет Шаркан Удмуртия ТолБабай Выльар  